|  |
| --- |
| Ansøgningsskema  OD2A\_da\_121124  **Ansøgning om familiesammenføring som ægtefælle mv. til en dansk statsborger efter EU-reglerne** |

|  |  |
| --- | --- |
| **Hvad kan du bruge dette skema til?**  Du kan bruge skemaet til at ansøge om et EU-opholdsdokument i Danmark som ægtefælle, registreret partner eller fast samlever til en dansk statsborger efter EU-reglerne.  Du skal udfylde dette skema sammen med den danske statsborger, som du ønsker familiesammenføring i Danmark med. I skal begge underskrive ansøgningsskemaet.  Vi bruger udtrykket ”EU-land” som samlet betegnelse for EU-/EØS-landene og Schweiz.  **Hvem kan bruge skemaet?**  Skemaet kan bruges af alle (EU-borgere og tredjelandsstatsborgere), der er enten   * ægtefælle * registreret partner eller * fast samlever til en dansk statsborger   og hvor den danske statsborger   * bruger eller har brugt sin ret til fri bevægelighed i et andet EU-land, og hvor * I har haft jeres familieliv i det andet EU-land og nu ønsker at vende tilbage til Danmark   Skemaet kan også bruges, hvis du er tredjelandsborger, og dit danske familiemedlem bor i Danmark og   * leverer tjenesteydelser i betydeligt omfang i andre EU-lande * tager på forretningsrejser til andre EU-lande i et betydeligt omfang af sin arbejdstid * er arbejdstager i et andet EU-land   Er du et barn under 21 år af den danske statsborger eller dennes ægtefælle mv., skal du bruge skemaet OD2/B.  Er du et barn over 21 år, forælder eller andet familiemedlem af den danske statsborger eller dennes ægtefælle mv., skal du bruge skemaet OD2/C.  **Hvis dit danske familiemedlem ikke har haft ophold i et andet EU-land**  Hvis dit danske familiemedlem **ikke** har benyttet sig af retten til fri bevægelighed i et andet EU-land, skal I indgive ansøgning om familiesammenføring til Udlændingestyrelsen.  Hvis dit familiemedlem, som du søger familiesammenføring med, **ikke** er dansk statsborger, men han/hun har statsborgerskab i et andet EU-land, skal I bruge ansøgningsskema OD1/B, som skal indgives til Styrelsen for International Rekruttering og Integration (SIRI).  **Hvilke dokumenter skal vedlægges ansøgningen?**  Sidst i ansøgningsskemaet kan du se, hvad du kan vedlægge som dokumentation for dit og dit danske familiemedlems ophold i det andet EU-land.  Ansøgningen vil blive behandlet hurtigere, hvis I har udfyldt skemaet korrekt og vedlagt de nødvendige dokumenter.   |  | | --- | | **Biometri (digitalt ansigtsfoto og fingeraftryk)**  **på opholdskort til tredjelandsborgere**  Tredjelandsborgere, dvs. ansøgere, der ikke er statsborgere i et EU-/EØS-land eller Schweiz, skal ved personligt fremmøde have optaget biometri (digitalt ansigtsfoto og fingeraftryk) og underskrift til et opholdskort.  *EU-borgere*  Du skal som EU-borger ikke have optaget biometri,  og du får ikke udstedt et opholdskort.  Du kan læse mere om opholdskort på [nyidanmark.dk/biometri](https://www.nyidanmark.dk/biometri). |   **Sådan ansøger du** For at indgive din ansøgning kan du printe og udfylde skemaet og medbringe det sammen med den relevante dokumentation, når du møder personligt frem hos SIRI.  Du kan også udfylde skemaet digitalt, gemme det på din computer og sende det til os via vores kontaktformular sammen med den relevante dokumentation på [nyidanmark.dk/SIRI-kontaktformular](https://www.nyidanmark.dk/SIRI-kontaktformular).  Uanset om du ansøger på papir eller via vores kontaktformular, skal du i forbindelse med ansøgningen **fremmøde personligt** hos SIRI eller en dansk repræsentation i udlandet til et identitetstjek.  Du kan læse mere om, hvor du kan finde vores afdelinger, hvordan du booker tid samt finde vores kontaktformular på [nyidanmark.dk/kontakt-siri](https://www.nyidanmark.dk/kontakt-siri).  **Koster det noget at indgive en ansøgning?**  Det koster ikke noget at indgive en ansøgning efter EU-reglerne.  **Hvis du vil vide mere**  Du kan finde flere oplysninger om reglerne for EU-ophold i Danmark på [nyidanmark.dk/EU-ophold](https://www.nyidanmark.dk/eu-ophold). Hvis du er i tvivl eller har spørgsmål, kan du altid kontakte SIRI. Du finder vores kontaktoplysninger på [nyidanmark.dk/kontakt-siri](https://www.nyidanmark.dk/kontakt-siri). |

OD2A\_da\_121124

|  |  |  |  |
| --- | --- | --- | --- |
| **Forbeholdt myndighederne** | | | |
| Modtaget dato | Modtaget af | Myndighed (stempel) | Person ID |

|  |  |  |  |
| --- | --- | --- | --- |
| 1. Om dig, der er ansøger | | **UDFYLDES MED BLOKBOGSTAVER** | |
| Efternavn | Evt. tidligere efternavn | | |
| Fornavn(e) | | | |
| Nationalitet | Evt. tidligere nationalitet | | |
| Fødselsdato (dag, måned, år) | Evt. dansk CPR-nr. | | Evt. dansk Person ID |
| Fødeland | Fødested (by) | | |
| Har du opholdt dig i et andet EU-land end Danmark sammen med dit danske familiemedlem?  Ja  Nej | | | |
| Nuværende civilstand    Gift  Samlever  Registreret partnerskab  Fraskilt/Enke/Enkemand/Opløst registreret partnerskab | | | |
| Køn  Mand  Kvinde | Har du børn?  Ja  Nej  Hvis du svarer ”ja”, skal du huske at udfylde punkt 7 nedenfor. | | |
| Din adresse i det andet EU-land (gade/vej, nr., postnr., by og land) | | | |
| Telefonnummer | E-mailadresse | | |
| Hvis du **allerede er i Danmark**, bedes du oplyse datoen for din indrejse, adresse og kontaktoplysninger i Danmark.   **Vigtigt**: Skifter du adresse, eller sker der ændringer i dine kontaktoplysninger i Danmark, bedes du oplyse SIRI om det. | | | |
| Indrejsedato i Danmark (dag, måned, år) | | | |
| Din adresse i Danmark (gade/vej og nr.) | Postnr. og by | | |
| Hvem bor du hos? | | | |

|  |  |
| --- | --- |
| 2. Om dit pas | **UDFYLDES MED BLOKBOGSTAVER** |
| Nationalitetspas  Anden rejselegitimation, hvilken?  Nationalt ID-kort (kun EU-borgere) | |
| Pas/ID-kortnummer | I hvilket land er passet/ID-kortet udstedt? |
| Udstedelsesdato | Udløbsdato |

|  |  |  |
| --- | --- | --- |
| 3. Oplysninger om dit danske familiemedlem  **UDFYLDES MED BLOKBOGSTAVER** | | |
| Efternavn | Fornavn(e) | |
| CPR-nr. | Køn  Mand  Kvinde | |
| Adresse (gade/vej og nr.) | Postnr. og by | Land |
| Telefonnummer | E-mailadresse | |

|  |  |
| --- | --- |
| 4. Din relation til dit danske familiemedlem | |
| **SÆT KUN ÉT KRYDS OG UDFYLD MED BLOKBOGSTAVER** | |
| **Jeg er** **ægtefælle**  (Du skal også udfylde punkt 5 vedrørende ægteskab/partnerskab, hvis du er tredjelandsstatsborger) | |
| Dato for vielsen (dag, måned, år) | Land, hvor vielsen fandt sted? |
| Var både du og dit danske familiemedlem til stede ved vielsen?  Ja  Nej | |

|  |  |
| --- | --- |
| **Jeg er registreret partner**  (Du skal også udfylde punkt 5 vedrørende ægteskab/partnerskab, hvis du er tredjelandsstatsborger) | |
| Du kan få ret til ophold som registreret partner, hvis det registrerede partnerskab kan sidestilles med et ægteskab efter dansk ret.  Hvis det registrerede partnerskab ikke giver de samme retsvirkninger, som et ægteskab gør, kan vi i stedet vurdere, om du kan få et opholdsdokument som samlever til dit danske familiemedlem. | |
| Dato for registrering (dag, måned, år) | Land hvor registreringen fandt sted? |
| Var både du og dit danske familiemedlem til stede ved registreringen?  Ja  Nej | |

|  |  |  |  |  |  |
| --- | --- | --- | --- | --- | --- |
| **Jeg er samlever**  (Dit danske familiemedlem skal udfylde erklæringen nedenfor)  Du skal være opmærksom på, at hvis du får opholdsdokument som samlever til dit danske familiemedlem, stilles der krav om, at I er samlevere på fælles bopæl under opholdet i Danmark. Du bør underrette os, hvis I ikke længere bor sammen. | | | | | |
| Hvor, hvornår og hvordan har du og din samlever haft kendskab til hinanden? | | | | | |
| I hvilke perioder har du boet sammen med din samlever? | | | | | |
| Land og by | | Fra (dag, måned, år) | | | til (dag, måned, år) |
| Land og by | | Fra (dag, måned, år) | | | til (dag, måned, år) |
| Land og by | | Fra (dag, måned, år) | | | til (dag, måned, år) |
| Er der perioder, hvor I ikke har boet sammen?  Ja  Nej  Ved **nej** skal nedenstående tre felter ikke udfyldes. Dit danske familiemedlem skal stadig udfylde erklæringen om forsørgelse ved samliv nedenfor. | | | | | |
| Fra (dag, måned, år) | til (dag, måned, år) | | | Årsag | |
| Fra (dag, måned, år) | til (dag, måned, år) | | | Årsag | |
| Fra (dag, måned, år) | til (dag, måned, år) | | | Årsag | |
| **Erklæring om forsørgelse ved samliv – udfyldes af dit danske familiemedlem**  Hvis I er gift eller registrerede partnere, har I efter dansk lov pligt til at forsørge hinanden.  Hvis I ikke er gift eller registrerede partnere, skal den danske statsborger påtage sig at forsørge familiemedlemmet, der søger om familiesammenføring. Det er en betingelse for, at ansøgeren kan få opholdsdokument efter EU-retten.  Den danske statsborger påtager sig at forsørge familiemedlemmet, der søger om familiesammenføring, ved at underskrive denne erklæring. | | | | | |
| Undertegnede (den danske statsborger) | | | CPR-nr. | | |
| erklærer herved, at jeg påtager mig den fulde forsørgelse for: | | | | | |
| Navn | | | | | |
| Fødselsdato (dag, måned, år) | | | | | |
| Nationalitet | | | | | |
| Evt. dansk Person ID | | | | | |
| så længe han/hun har opholdsret på baggrund af tilknytningen til mig efter EU-opholdsbekendtgørelsens § 1, stk. 3.  Jeg er bekendt med, at det er en betingelse for, at min samlever kan få opholdsdokument, at jeg har underskrevet denne erklæring.  Jeg er også bekendt med, at hvis min samlever får opholdsdokument på baggrund af mig, stilles der krav om, at vi er samlevere på fælles bopæl under opholdet i Danmark. Jeg er også bekendt med, at jeg bør underrette SIRI, hvis jeg og min samlever ikke længere bor sammen. | | | | | |
| Dato (dag, måned, år) og sted (land, by) | | | Underskrift | | |

|  |  |  |  |
| --- | --- | --- | --- |
| 5. Om dit ægteskab/partnerskab | | **UDFYLDES MED BLOKBOGSTAVER** | |
| Du skal kun udfylde dette punkt, hvis I er gift eller har indgået registreret partnerskab. Hvis du er EU-borger, skal du ikke udfylde dette punkt.  Vi skal bl.a. undersøge følgende:   * Om dit ægteskab er gyldigt efter danske regler (fx er et ægteskab i nogle lande – modsat i Danmark - gyldigt, selv om begge ægtefæller ikke var til stede ved vielsen) * Om ægteskabet er indgået proforma, dvs. med det afgørende formål at opnå et EU-opholdsdokument til dig   Nedenfor stiller vi nogle spørgsmål for at belyse dette. Vi stiller spørgsmålene i alle sager, og vi stiller kun spørgsmål, der kan være relevante for behandlingen af en sag som familiemedlem. | | | |
| Hvor, hvornår og hvordan mødte du og dit danske familiemedlem hinanden første gang? | | | |
| Var det jer selv, der besluttede, at I skulle giftes/registreres?  Ja  Nej  Hvis **nej**, hvem besluttede det så? | | | |
| Hvornår blev beslutningen truffet? | | | |
| Hvis I har boet sammen, inden I blev gift/registreret, skal du oplyse hvor og i hvilke perioder | | | |
| Hvis I **ikke** har boet sammen, inden I blev gift/registreret, skal du oplyse, hvordan og hvor ofte du og dit danske familiemedlem har haft kontakt og/eller besøgt hinanden | | | |
| Planlagde I selv jeres bryllup/registrering?  Ja  Nej  Hvis **nej**, hvem planlagde så jeres bryllup/registrering? | | | |
| Er vielsen registreret?  Ja  Nej  Var der vidner?  Ja  Nej | | | |
| Hvis I har boet sammen, efter I blev gift/registreret, skal du oplyse hvor og i hvilke perioder | | | |
| Land og by | Fra (dag, måned, år) | | til (dag, måned, år) |
| Land og by | Fra (dag, måned, år) | | til (dag, måned, år) |
| Land og by | Fra (dag, måned, år) | | til (dag, måned, år) |
| Land og by | Fra (dag, måned, år) | | til (dag, måned, år) |
| Hvis I **ikke** har boet sammen, efter I blev gift/registreret, skal du oplyse, hvordan og hvor ofte I har haft kontakt og/eller besøgt hinanden | | | |
| Har I børn sammen eller fra tidligere forhold?  Ja  Nej  Ved graviditet, vedlæg kopi af vandrejournal eller anden dokumentation. | | | |
| Hvilke(t) sprog taler I sammen?    Har du brug for en tolk, hvis du og dit danske familiemedlem skulle blive indkaldt til et møde hos SIRI?  Ja  Nej  Hvis **ja**, oplys hvilket sprog:  Har du haft en opholdstilladelse i et andet EU-land?  Ja  Nej  Hvis **ja**, vedlæg kopi af for- og bagside af opholdskortet. | | | |

|  |  |  |  |  |
| --- | --- | --- | --- | --- |
| 6. Oplysninger om tidligere ægtefæller **UDFYLDES MED BLOKBOGSTAVER** | | | | |
| Har du været gift før?  Ja Nej  Hvis **ja**, bedes du oplyse følgende om din(e) tidligere ægtefælle(r): | | | | |
| Fornavn(e) og efternavn | | Fødselsdato  (dag, måned, år) | Nationalitet | Dato for indgåelse og ophør af ægteskab |
| 1 |  |  |  |  |
| 2 |  |  |  |  |
| 3 |  |  |  |  |
| Har dit danske familiemedlem været gift før?  Ja Nej  Hvis **ja**, bedes du oplyse følgende om dit danske familiemedlems tidligere ægtefælle(r): | | | | |
| Fornavn(e) og efternavn | | Fødselsdato  (dag, måned, år) | Nationalitet | Dato for indgåelse og ophør af ægteskab |
| 1 |  |  |  |  |
| 2 |  |  |  |  |
| 3 |  |  |  |  |

|  |  |  |  |  |  |
| --- | --- | --- | --- | --- | --- |
| 7. Oplysninger om dine børn (også dine børn, der opholder sig i hjemlandet) | | | | | |
| **UDFYLDES MED BLOKBOGSTAVER** | | | | | |
| Fulde navn | Fødselsdato (dag, måned, år) | Nationalitet | Er barnet dit og dit danske familiemedlems fælles barn? | Er barnet i Danmark? | Søger barnet samtidig om opholdsdokument? Hvis **ja**, skal børn under 21 år udfylde skema OD2/B, og børn over 21 år skal udfylde skema OD2/C. |
|  |  |  | Ja  Nej | Ja  Nej | Ja  Nej |
|  |  |  | Ja  Nej | Ja  Nej | Ja  Nej |
|  |  |  | Ja  Nej | Ja  Nej | Ja  Nej |
|  |  |  | Ja  Nej | Ja  Nej | Ja  Nej |
|  |  |  | Ja  Nej | Ja  Nej | Ja  Nej |

|  |
| --- |
| 8a. Oplysninger om jeres ophold i det andet EU-land  **UDFYLDES MED BLOKBOGSTAVER** |
|  |
| *Hvis dit danske familiemedlem bor i Danmark og herfra leverer tjenesteydelser eller rejser på forretningsrejser mv. til andre EU-lande, gå direkte til pkt. 9.* |
| **Faktisk og reelt ophold i et andet EU-land**  Det er en forudsætning for, at du kan have en afledt ret til ophold i Danmark efter EU-reglerne, at dit danske familiemedlem har etableret et faktisk og reelt ophold i et andet EU-land.  Faktisk og reelt ophold i et andet EU-land betyder, at dit danske familiemedlem har levet sit liv og har indrettet sig på en måde, der viser, at han/hun har haft sin tilværelse i landet i perioden frem til sin tilbagevenden til Danmark. Der skal være tale om en faktisk og reel flytning til EU-landet og ikke blot et kortvarigt ophold, fx på et hotelværelse eller familiebesøg.  Den dokumentation, du fremlægger, skal derfor vise, at dit danske familiemedlem har draget de konsekvenser, der naturligt følger af at være flyttet til et andet land og fysisk opholde sig der.  **Fri bevægelighed (dit danske familiemedlems opholdsgrundlag)**  Dit danske familiemedlem har som udgangspunkt benyttet sig af sin ret til fri bevægelighed, hvis han/hun har opholdt sig i et andet EU-land som   * arbejdstager, selvstændig erhvervsdrivende eller tjenesteyder i det andet EU-land * studerende ved en uddannelse i det andet EU-land * person med tilstrækkelige midler * udstationeret, eller * pensioneret arbejdstager/selvstændig erhvervsdrivende eller pensioneret tjenesteyder.   *Hvis dit danske familiemedlem har arbejdet/studeret i Danmark under opholdet i det andet EU-land*  Hvis dit danske familiemedlem har arbejdet i Danmark under opholdet i det andet EU-land, har hans/hendes opholdsgrundlag i det andet EU-land som hovedregel ikke været som arbejdstager/selvstændig erhvervsdrivende.  Det samme gør sig som hovedregel også gældende, hvis dit danske familiemedlem har modtaget pension fra Danmark under opholdet i det andet EU-land.  For at have opholdsgrundlag som arbejdstager i det andet EU-land kræver det, at dit danske familiemedlem har været arbejdstager i det pågældende land.  Hvis dit danske familiemedlem har studeret ved en uddannelse i Danmark under opholdet i det andet EU-land, har vedkommendes opholdsgrundlag i det andet EU-land ikke været som studerende.  Indkomsten fra dit danske familiemedlems arbejde, studie, mv. i Danmark kan i stedet betyde, at han/hun har haft opholdsgrundlag som person med tilstrækkelige midler (selvforsørgende) i det andet EU-land.  Det er vigtigt, at du oplyser dit danske familiemedlems korrekte opholdsgrundlag i det andet EU-land og vedlægger den korrekte dokumentation for dette, når du ansøger. Du kan læse nærmere om betingelserne for ophold efter EU-reglerne på [nyidanmark.dk/EU-ophold](https://www.nyidanmark.dk/eu-ophold). |
| Hvilket EU-land har I opholdt jer i? |
| I hvilken periode har dit danske familiemedlem opholdt sig i dette EU-land? Angiv nøjagtig periode. |
| I hvilken periode har du opholdt dig sammen med dit danske familiemedlem i dette EU-land? Angiv nøjagtig periode. |
| Hvilken type bopæl har/havde I i dette EU-land?  Ejerbolig  Lejebolig  Fremlejebolig  Andet (angiv hvilken): |
| Hvad var dit danske familiemedlems opholdsgrundlag i det andet EU-land?  Arbejdstager hos virksomhed i det andet EU-land  Hvilken stilling?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Antal arbejdstimer pr. uge:      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ansættelsesperiode (angiv nøjagtig periode):     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Selvstændig erhvervsdrivende i det andet EU-land  Virksomhedens navn?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hvilken periode har han/hun drevet virksomhed i?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Person med tilstrækkelige midler  Hvordan forsørgede han/hun sig selv (fx ved arbejde i Danmark)?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Studerende  Hvilken uddannelse og uddannelsesinstitution i det andet EU-land?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hvilken periode studerede han/hun i?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Udstationeret fra en dansk virksomhed  Hvilken virksomhed i Danmark var han/hun udstationeret fra?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hvilken periode var han/hun udstationeret i?      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Andet opholdsgrundlag (fx ret til permanent ophold)  Hvilket opholdsgrundlag havde dit danske familiemedlem (ud over dem, der er anført ovenfor)?       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Du kan læse nærmere om disse opholdsgrundlag på [nyidanmark.dk/EU-ophold](https://www.nyidanmark.dk/eu-ophold). |

|  |
| --- |
| Er I vendt tilbage til Danmark?  Ja  Nej  Hvis **ja**, bedes du oplyse følgende:  Hvornår er I vendt tilbage til Danmark? (dag, måned, år)    Har du haft en opholdstilladelse i et andet EU-land?  Ja  Nej  Hvis **ja**, vedlæg kopi af for- og bagside af opholdskortet.  Er I indrejst i Danmark samtidig?  Ja  Nej  Hvis **nej**, hvorfor ikke?    Er de børn, der søger familiesammenføring samtidig med dig, indrejst i Danmark med jer?  Ja  Nej  Hvis **nej**, hvem og hvorfor ikke? |

|  |  |
| --- | --- |
| 8b. Forsørgelseskrav | |
| *Hvis dit danske familiemedlem bor i Danmark og herfra leverer tjenesteydelser eller rejser på forretningsrejser mv. til andre EU-lande, gå direkte til pkt. 9.* | |
| I nogle sager kan der stilles krav om forsørgelse ved familiesammenføring efter EU-reglerne. Det betyder, at du skal dokumentere, at dit danske familiemedlem kan forsørge dig og evt. andre familiemedlemmer under jeres ophold i Danmark, så I ikke kan antages at skulle modtage det offentliges hjælp til forsørgelse.  Det afhænger af, hvilket opholdsgrundlag dit danske familiemedlem havde i det andet EU-land, om du er omfattet af forsørgelseskravet.  **Person med tilstrækkelige midler eller studerende i det andet EU-land**  Der stilles forsørgelseskrav. Du skal vedlægge dokumentation for, at dit danske familiemedlem kan forsørge sig selv og alle familiemedlemmer, der søger om ophold efter EU-reglerne.  *Hvordan dokumenterer jeg forsørgelse?*  Forsørgelse kan dokumenteres ved fremsendelse af dokumenter (fx ansættelseskontrakt, bankudskrifter, mv.), der viser, at dit danske familiemedlem har tilstrækkelige indtægter eller midler til forsørgelse af de omfattede personer, så de ikke kan antages at skulle modtage det offentliges hjælp til forsørgelse.  Dette krav vil altid være opfyldt, hvis du og dit danske familiemedlem har midler eller indtægter, der svarer til de ydelser, som I ville kunne modtage i selvforsørgelses- og hjemrejseydelse. Satserne kan findes på [borger.dk](https://www.borger.dk/arbejde-dagpenge-ferie/Dagpenge-kontanthjaelp-og-sygedagpenge/Kontanthjaelp/selvforsoergelses--og-hjemrejseydelse-eller-overgangsydelse). Du skal se under overskriften ”Hvor meget kan jeg få i selvforsørgelses- og hjemrejseydelse eller overgangsydelse?”  Vi kan indhente oplysninger fra Skattestyrelsens indkomstregister (eIndkomst) til belysning af, om du eller dit danske familiemedlem har tilstrækkelige midler til forsørgelse.  *Hvis dit danske familiemedlem fortsætter eller påbegynder arbejde ved sin tilbagevenden til Danmark*  Hvis dit danske familiemedlem var studerende eller person med tilstrækkelige midler i det andet EU-land, stilles der ikke forsørgelseskrav, hvis han/hun fortsætter eller påbegynder arbejde eller selvstændig virksomhed i Danmark i forbindelse med sin tilbagevenden til Danmark.  Der stilles forsørgelseskrav, hvis dit danske familiemedlem på et senere tidspunkt ophører med at være i beskæftigelse.  Du skal dokumentere, at dit danske familiemedlem vil fortsætte eller påbegynde arbejde i Danmark i forbindelse med sin tilbagevenden til Danmark.  **Arbejdstager/selvstændig erhvervsdrivende eller ret til permanent ophold i det andet EU-land**  Der stilles ikke forsørgelseskrav, hvis dit danske familiemedlems opholdsgrundlag i det andet EU-land er/var som arbejdstager/selvstændig erhvervsdrivende, eller han/hun har/havde ret til permanent ophold.  **Studerende i det andet EU-land**  Hvis dit danske familiemedlem var studerende i det andet EU-land, skal han/hun underskrive nedenstående selvforsørgelseserklæring. | |
| Selvforsørgelseserklæring, hvis dit danske familiemedlem var studerende i det andet EU-land | |
| Undertegnede, der er/var studerende i et andet EU-land, erklærer herved at råde over tilstrækkelige midler til min og min families forsørgelse i Danmark uden at skulle modtage det offentliges hjælp til forsørgelse.  Dette gælder også for min ægtefælle/registrerede partner/samlever og mine eller min ægtefælles/registrerede partners/samlevers børn under 21 år. | |
| Dato (dag, måned, år) og sted (land, by) | Underskrift |

|  |  |  |
| --- | --- | --- |
| 9. Hvis dit danske familiemedlem bor i Danmark og herfra leverer tjenesteydelser eller rejser på forretningsrejser mv. til andre EU-lande  **UDFYLDES MED BLOKBOGSTAVER** | | |
|  | | |
| I helt særlige tilfælde har et familiemedlem til en dansk statsborger, som opholder sig i Danmark, mulighed for at opnå familiesammenføring efter EU-reglerne, hvis den danske statsborger udøver økonomisk aktivitet i andre EU-lande.  De tre muligheder, hvor man kan have mulighed for at opnå familiesammenføring, hvis den danske statsborger udøver økonomisk aktivitet i andre EU-lande, er hvis:   1. **Den danske statsborger bor i Danmark, er selvstændig erhvervsdrivende i Danmark og leverer tjenesteydelser til andre EU-lande**   Her skal den danske statsborger:   * levere tjenesteydelser på tværs af landegrænser til personer, der opholder sig i et andet EU-land * foretage forretningsrejser til de EU-lande, hvor der leveres tjenesteydelser, og * levere tjenesteydelserne i så høj en grad, at det udgør en stor del af den danske statsborgers erhvervsmæssige aktiviteter, dels i hjemlandet, dels i de andre EU-lande   Der er ikke fastsat en nedre grænse for, hvor stor en andel af arbejdstiden den danske statsborger skal bruge på tjenesteydelser på tværs af landegrænser, men 30 pct. af arbejdstiden vil typisk vurderes som tilstrækkeligt.   1. **Den danske statsborger bor i Danmark, arbejder for en i Danmark hjemmehørende arbejdsgiver og rejser regelmæssigt til andre EU-lande på forretningsrejser**   Her skal den danske statsborger:   * rejse regelmæssigt til andre EU-lande på forretningsrejser * være ansat under forudsætning af, at en vis del af den danske statsborgers arbejdstid udføres i et andet EU-land   Der er ikke fastsat en nedre grænse for, hvor stor en andel af arbejdstiden dit danske familiemedlem skal bruge på at forberede og gennemføre forretningsrejserne, men 30 pct. af arbejdstiden vil typisk vurderes som tilstrækkeligt.   1. **Den danske statsborger bor i Danmark og er arbejdstager i et andet EU-land**   Her skal den danske statsborger:   * arbejde i et andet EU-land i et omfang, der opfylder kravene til at have status som arbejdstager efter EU-reglerne (se mere på [nyidanmark.dk/EU-ophold](https://www.nyidanmark.dk/EU-ophold))   **Fælles betingelser**  Fælles for alle tre muligheder er, at familiesammenføringen skal være nødvendig for at sikre, at den danske statsborger kan udøve sin ret til fri bevægelighed.  Det er ikke nok, at du ønsker at bo i Danmark med dit danske familiemedlem. Der skal mere til, før betingelsen om nødvendighed er opfyldt.  Hvis den danske statsborgers ægtefælle tager sig af den danske statsborgers barn, kan det udgøre et relevant forhold ved vurderingen af, om familiesammenføringen er nødvendig.  Derudover skal følgende betingelser være opfyldt:   * Du skal være indrejst lovligt i Danmark * Du skal etablere et reelt familieliv i Danmark   Hvis du søger om familiesammenføring på baggrund af disse omstændigheder, skal du udfylde pkt. 9a-9d.  Det er op til dig at dokumentere, at dit danske familiemedlem opfylder betingelserne, der er nævnt ovenfor. | | |
| 9a. Hvis dit danske familiemedlem bor i Danmark, er selvstændig erhvervsdrivende i Danmark og leverer tjenesteydelser til andre EU-lande | | |
| Virksomhedens navn | CVR-nr. | |
| Hvilken form for tjenesteydelser på tværs af landegrænser leverer dit danske familiemedlem til andre EU-lande? | | |
| Hvilket/hvilke EU-lande leverer dit danske familiemedlem tjenesteydelserne til? | | |
| Hvor stor en del af dit danske familiemedlems erhvervsmæssige aktiviteter udgør hans/hendes levering af tjenesteydelser:  I Danmark?    I det andet/de andre EU-lande? | | |
| Andre oplysninger, som du mener har betydning for vurderingen af, om dit danske familiemedlem opfylder betingelserne: | | |
| 9b. Hvis dit danske familiemedlem bor i Danmark, arbejder for en i Danmark hjemmehørende arbejdsgiver og rejser regelmæssigt til andre EU-lande på forretningsrejser | | |
| Virksomhedens navn | CVR-nr. | |
| Hvilket/hvilke EU-lande foretager dit danske familiemedlem forretningsrejser til? | | |
| Hvor meget af sin arbejdstid bruger dit danske familiemedlem på at forberede forretningsrejser til andre EU-lande?    Hvor meget af sin arbejdstid bruger dit danske familiemedlem på at gennemføre forretningsrejser til andre EU-lande? | | |
| Andre oplysninger, som du mener har betydning for vurderingen af, om dit danske familiemedlem opfylder betingelserne: | | |
| 9c. Hvis dit danske familiemedlem bor i Danmark og er arbejdstager i et andet EU-land | | |
| Hvilket EU-land arbejder dit danske familiemedlem i? | | Virksomhedens navn |
| Virksomhedens adresse i det andet EU-land (gade/vej, nr., postnr. og by) | | |
| Dit danske familiemedlems stilling/titel | | Dit danske familiemedlems arbejdstid (antal timer pr. uge): |
| Ansættelsesperiode (angiv nøjagtig periode): | | |
| Andre oplysninger, som du mener har betydning for vurderingen af, om dit danske familiemedlem opfylder betingelserne: | | |
| 9d. Fælles betingelser | | |
| På hvilket grundlag er du indrejst i Danmark?  Visum  Opholdstilladelse  Andet (angiv grundlaget): | | |
| Hvorfor er det nødvendigt for dit danske familiemedlem, at du får familiesammenføring med ham/hende i Danmark? | | |

|  |
| --- |
| 10. Erklæringer og information |
| **A. Erklæring på tro og love om, at jeg har givet korrekte oplysninger** Jeg erklærer på tro og love, at jeg har givet korrekte oplysninger i dette ansøgningsskema. Hvis oplysningerne ikke er korrekte, kan det have følgende konsekvenser:   * Min/mit danske familiemedlems opholdsret efter EU-reglerne kan ophøre * Jeg kan blive straffet med bøde eller fængsel i op til 2 år * Jeg kan blive dømt til at erstatte de udgifter, som den danske stat har haft på grund af de falske oplysninger   **B. Information om pligt til at give de nødvendige oplysninger**  Du har pligt til at give de oplysninger, som er nødvendige for at afgøre, om du/dit danske familiemedlem kan få et EU-opholdsdokument. Hvis du ikke giver disse oplysninger, kan det betyde, at du/dit danske familiemedlem ikke får et EU-opholdsdokument.  **C. Information om behandling af personoplysninger**  SIRI har pligt til at oplyse dig om, hvordan vi behandler dine oplysninger, og hvilke rettigheder du har i forhold til vores behandling af dine oplysninger.  **Dataansvarlig**  SIRI er dataansvarlig for behandlingen af de personoplysninger, som modtages i dette ansøgningsskema og de oplysninger, som modtages om dig i forbindelse med sagens behandling. Du kan kontakte styrelsen via vores kontaktformular på [nyidanmark.dk/SIRI-kontaktformular](https://www.nyidanmark.dk/SIRI-kontaktformular).  **Databeskyttelsesrådgiveren (DPO)**  Du kan kontakte vores databeskyttelsesrådgiver via vores kontaktformular på [nyidanmark.dk/SIRI-kontaktformular](https://www.nyidanmark.dk/SIRI-kontaktformular). Du kan læse mere om SIRI som dataansvarlig og om SIRIs databeskyttelsesrådgiver på [nyidanmark.dk/personoplysninger](https://www.nyidanmark.dk/personoplysninger).  **Formål og retsgrundlag**  De personoplysninger, som du giver til SIRI indsamles til brug for:   * behandling af din ansøgning om EU-opholdsdokument i Danmark * eventuelt senere ansøgninger om forlængelse af din opholdsret, tidsubegrænset opholdsret eller nyt EU-opholdsdokument i Danmark * kontrol af betingelserne for dit EU-opholdsdokument i Danmark   Retsgrundlaget for behandlingen af dine personoplysninger er:   * EU-opholdsbekendtgørelsen * Udlændingelovens regler, særligt kapitel 1 om udlændinges indrejse og ophold her i landet. * Databeskyttelsesforordningens artikel 6, stk. 1, litra c, om en retlig forpligtelse, der påhviler den dataansvarlige, og artikel 6 stk. 1, litra e, om offentlig myndighedsudøvelse, som SIRI udfører i henhold til udlændingeloven. * Databeskyttelsesforordningens artikel 9, stk. 2, litra f, om nødvendig behandling for, at retskrav kan fastlægges, gøres gældende eller forsvares. * Databeskyttelseslovens § 8 om, at forvaltningen kun må behandle oplysninger om strafbare forhold, hvis det er nødvendigt for varetagelsen af myndighedens opgaver.   De oplysninger, som du giver eller har givet i forbindelse med din ansøgning, vil blive registreret i udlændingemyndighedernes registre. Det samme gælder oplysninger, som du senere giver i forbindelse med fx ansøgninger om tidsubegrænset opholdsret, forlængelse, nyt opholdsdokument i Danmark eller i forbindelse med en eventuel kontrol.  Nogle oplysninger, herunder biometriske data, vil i visse situationer blive registreret i Schengen Information System (SIS). Det gælder, hvis du i forbindelse med din ansøgning eller ophold i Danmark gives en frist for seneste udrejse. Det gælder endvidere hvis du får meddelt indrejseforbud gældende for Schengenområdet.  **Vi behandler følgende kategorier af personoplysninger om dig:**   * Almindelige personoplysninger, det kan fx være oplysninger om dit navn, evt. CPR-nummer, statsborgerskab, beskæftigelse, uddannelse, familie og økonomiske og strafbare forhold, og * Følsomme personoplysninger, det kan fx være helbredsoplysninger.   **Vi kan videregive dine personoplysninger til følgende modtagere:**  SIRI kan videregive oplysninger til dit danske familiemedlem, kommunerne, politiet, Politiets Efterretningstjeneste og Forsvarets Efterretningstjeneste, anklagemyndigheden, Udlændingenævnet, Flygtningenævnet, Udlændinge og Integrationsministeriet, Udlændingestyrelsen, Hjemrejsestyrelsen, Styrelsen for Arbejdsmarked og Rekruttering (STAR), Udenrigsministeriet, Folketinget og Familieretshuset.  SIRI videregiver også i mere enkeltstående tilfælde oplysninger til andre offentlige myndigheder, private aktører og udenlandske organisationer og myndigheder, når det er nødvendigt for at varetage vores opgaver.  Personoplysninger videregives endvidere til relevante myndigheder i andre stater, der deltager i Schengensamarbejdet, når SIRI er retlig forpligtet hertil. De udenlandske myndigheder vil have adgang til de oplysninger, som SIRI registrerer i SIS, når det er relevant for deres sagsbehandling.  Herudover vil andre relevante myndigheder eller organisationer eventuelt modtage oplysninger om dig fra SIRIs registre og CPR via Udlændingeinformationsportalen, hvis de har brug for oplysningerne i forbindelse med behandling af spørgsmål om dit ophold i Danmark.  Videregivelse sker, når det er nødvendigt for SIRIs opgavevaretagelse, herunder når det følger af lovgivningen, at SIRI skal videregive oplysningerne.  **Særligt for tredjelandsstatsborgere**  Hvis du mister dit EU-opholdsgrundlag, vil vi oplyse dine eventuelle nuværende eller tidligere arbejdsgivere om, at du ikke længere har ret til at arbejde. Det vil ske, hvis vi giver dig afslag på en ansøgning om EU-opholdsdokument eller på forlængelse af dit EU-opholdsdokument. Det vil også ske, hvis dit EU-opholdsdokument bliver inddraget, eller hvis vi konstaterer, at din ret til ophold efter EU-opholdsbekendtgørelsen er ophørt eller bortfaldet. Orienteringen vil ske til de arbejdsgivere, der inden for de seneste 3 måneder har indberettet løn udbetalt til dig til indkomstregisteret.  **Hvorfra stammer de oplysninger vi behandler om dig?**  De oplysninger SIRI behandler om dig, stammer fra dette ansøgningsskema. Vi behandler også oplysninger, som du eventuelt giver til sagen senere.  **Derudover vil vi behandle oplysninger, der stammer fra:**   * dine eventuelle tidligere sager hos SIRI * opslag i registre, fx Det Centrale Personregister (CPR), Det Centrale Virksomhedsregister (CVR) indkomstregisteret (eIndkomst), Schengen Information System (SIS) * andre myndigheder, fx kommuner, Udlændingestyrelsen, Udlændingenævnet, Flygtningenævnet * tredjepart eller reference, fx familiemedlem, arbejdsgiver eller studiested * den person, som eventuelt søger om EU-opholdsdokument på baggrund af dit EU-opholdsgrundlag, samt denne persons tidligere sager hos SIRI * den person, som du eventuelt søger om EU-opholdsdokument på baggrund af, samt denne persons eventuelle tidligere sager hos SIRI   **Opbevaring af oplysninger**  SIRI opbevarer dine personoplysninger så længe, det er nødvendigt for at kunne udføre vores opgaver i relation til at fastlægge et retskrav/gøre et retskrav gældende eller forsvare et retskrav på ophold.  I en udlændingesag kan oplysninger bevares til brug for udlændingemyndighedernes senere sagsbehandling. Det vil sige, at oplysningerne kan indgå i fremtidige sager, fx forlængelsessager, inddragelsessager, kontrolsager, bortfaldssager, sager om permanent ophold, sager om statsborgerskab og dine eventuelle familiemedlemmers sager.  I praksis betyder det, at SIRI opbevarer dine oplysninger i et såkaldt livscyklusforløb – det vil sige hele livet. De grundlæggende oplysninger om dit ophold i Danmark, fx hvornår du har fået EU-opholdsdokument, baggrunden for dit ophold og oplysninger om andre afgørelser som SIRI træffer vedrørende dit ophold, slettes ikke.  Personoplysninger registreret i Schengen Information System (SIS) i forbindelse med en udrejsefrist opbevares i SIS, som udgangspunkt indtil du er registreret udrejst af Schengenområdet. Er oplysningerne registreret i forbindelse med et meddelt indrejseforbud til Schengenområdet, vil disse som udgangspunkt blive opbevaret indtil udløbet af indrejseforbuddet.  Endelig skal det nævnes, at oplysningerne overleveres til Rigsarkivet i overensstemmelse med reglerne i den danske arkivlovgivning.  **Rettigheder**  Efter databeskyttelsesforordningen har du en række rettigheder i forhold til vores behandling af oplysninger om dig:  *Ret til at få at vide, hvilke oplysninger vi behandler om dig*  Du kan bede om indsigt i, dvs. få at vide, hvilke oplysninger vi behandler om dig. Hvis du beder om indsigt i dine oplysninger, vil din anmodning blive behandlet efter databeskyttelsesforordningens regler. Findes der andre regler, som giver dig en bedre ret, vil vi også behandle din anmodning om indsigt efter de regler, fx forvaltningslovens regler om aktindsigt.  *Ret til berigtigelse (rettelse) og ret til sletning*  Du kan bede om at få rettet oplysninger om dig, som du mener, er urigtige. I særlige tilfælde har du også ret til at få slettet oplysninger om dig. Oplysninger vil dog som udgangspunkt kun kunne slettes, hvis de ikke er nødvendige for sagsbehandlingen, da SIRI er underlagt notatpligt og journaliseringspligt efter offentlighedsloven.  *Ret til begrænsning af behandling*  Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.  *Ret til indsigelse*  Du har i visse tilfælde ret til at gøre indsigelse mod vores ellers lovlige behandling af dine personoplysninger. Det betyder, at du eventuelt kan kræve, at oplysningerne bliver slettet, berigtiget eller begrænset.  Du kan læse mere om dine rettigheder i Datatilsynets vejledning om de registreredes rettigheder, som du finder på [datatilsynet.dk](https://www.datatilsynet.dk/). Hvis du vil gøre brug af dine rettigheder skal du kontakte SIRI.  **Klage til Datatilsynet**  Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [datatilsynet.dk](https://www.datatilsynet.dk/).  **D. Kontrol**  Din sag kan blive udtaget til kontrol. Kontrollen har til formål at kontrollere:   * rigtigheden af de oplysninger, du har givet. * om du opfylder betingelserne for et eventuelt EU-opholdsdokument   Kontrollen kan foregå på følgende måder:   * Opslag i registre, fx CPR * Henvendelse til andre myndigheder, fx kommuner * Henvendelse til tredjepart, fx arbejdsgiver eller studiested * Personlig henvendelse på bopæl, studie- eller arbejdssted   Du kan i forbindelse med kontrollen blive bedt om at indsende yderligere oplysninger. |

|  |
| --- |
| 11. Samtykke til, at SIRI kan udveksle oplysninger i sagen med dit danske familiemedlem |
| Når det er nødvendigt for behandlingen af din ansøgning eller efterfølgende kontrol af dit ophold i Danmark, kan SIRI, uden dit samtykke, udveksle oplysninger om dig med dit danske familiemedlem. Det kan fx være for at SIRI kan kontrollere rigtigheden af de oplysninger, du har givet i forbindelse med ansøgningen, eller at du fortsat opfylder betingelserne for dit opholdsgrundlag. Se i den forbindelse afsnit C, ”Information om behandling af personoplysninger” ovenfor.  I visse tilfælde kan det lette behandlingen af din sag, at SIRI også i videre omfang har mulighed for at udveksle oplysninger om dine forhold med dit danske familiemedlem (fx fordi vi ikke kan komme i kontakt med dig). Hvis du ønsker, at SIRI generelt skal kunne indhente og videregive oplysninger om dine forhold til dit danske familiemedlem i disse tilfælde, skal du give dit samtykke nedenfor.  Hvis du **ikke** ønsker, at vi udveksler oplysninger i disse tilfælde, vil vi i stedet indhente oplysningerne hos dig (ansøger) og undlade at videregive oplysningerne til dit danske familiemedlem. Det kan medføre længere sagsbehandlingstid.  Du kan til enhver tid trække dit samtykke tilbage. Hvis du ønsker at trække dit samtykke tilbage, skal du give os besked herom. Du finder vores kontaktoplysninger på [nyidanmark.dk/kontakt-siri](https://www.nyidanmark.dk/kontakt-siri).  Jeg giver samtykke til, at Styrelsen for International Rekruttering og Integration (SIRI), for at lette behandlingen af denne ansøgning, i videre omfang kan udveksle oplysninger om mig med mit danske familiemedlem. |

|  |  |
| --- | --- |
| 12a. Underskrift (ansøgeren) | |
| Jeg bekræfter ved min underskrift at have læst og accepteret indholdet af punkt 10.  Jeg bekræfter samtidig, at jeg har taget stilling til samtykke til udveksling af oplysninger med mit danske familiemedlem.  Jeg er også informeret om, at de oplysninger, jeg har givet eller giver, vil blive registreret i SIRIs registre. | |
| Dato (dag, måned, år) og sted (land, by) | Underskrift |

|  |  |
| --- | --- |
| 12b. Underskrift (dit danske familiemedlem) | |
| Jeg bekræfter ved min underskrift, at jeg har læst og accepteret indholdet af pkt. 10. | |
| Dato (dag, måned, år) og sted (land, by) | Underskrift |

|  |
| --- |
| Informationom fremmøde og dokumentation |
| Uanset om du ansøger på papir eller via vores kontaktformular, skal du som regel **fremmøde personligt** hos Styrelsen for International Rekruttering og Integration (SIRI). Du kan læse mere om, hvor du kan finde vores afdelinger og hvordan du booker en tid på [nyidanmark.dk/kontakt-siri](https://www.nyidanmark.dk/kontakt-siri).  I forbindelse med at du indgiver din ansøgning, skal du have foretaget et ID-tjek.  Du kan få foretaget ID-tjek og optaget biometri   * i en af SIRIs afdelinger i Danmark (læs mere på [nyidanmark.dk/da/Kontakt-os/Kontakt-SIRI/SIRIs-afdelinger](https://www.nyidanmark.dk/da/Kontakt-os/Kontakt-SIRI/SIRIs-afdelinger))   *eller*   * ved en dansk repræsentation i udlandet (læs mere på [um.dk/rejse-og-ophold/rejse-til-danmark](https://um.dk/rejse-og-ophold/rejse-til-danmark)).   Du kan få optaget biometri, mens vi behandler din ansøgning. Du kan også vente, til vi har behandlet din ansøgning, og du har fået dit opholdsdokument. Bemærk dog, at vi *ikke* kan afgøre din sag, før du har fået foretaget ID-tjek.  På næste side finder du en tjekliste over, hvilken dokumentation du skal vedlægge ansøgningen.  Vi beder om, at dokumentationen, du medbringer, **ikke** er hæftet sammen og vedlægges i rækkefølge. |

|  |
| --- |
| Sådan kan du dokumentere jeres ophold i det andet EU-land |
| Din ansøgning skal indeholde:  Underskrevet og dateret ansøgningsskema  Kopi af dit pas (alle sider inklusive for- og bagside), **hvis du er tredjelandsborger**  Kopi af dit pas (alle sider inklusive for- og bagside) eller nationale id-kort, **hvis du er EU-borger**.  Du skal vedlægge dokumentation for:  at dit danske familiemedlem har haft *faktisk og reelt ophold* i et andet EU-land,  at dit danske familiemedlem havde et *opholdsgrundlag* og har brugt sin ret til fri bevægelighed i et andet EU-land. Det kan fx være som arbejdstager eller selvforsørgende,  *din familiemæssige tilknytning* til den danske statsborger, og  at *du har opholdt dig i et andet EU-land* sammen med dit danske familiemedlem |
| **Det skal være tydeligt, hvem den indsendte dokumentation omhandler.**  Dette kan fx være, hvis navn, personnummer eller lignende fremgår af dokumentet. Dokumenter uden navn mv. kan ikke indgå i sagens afgørelse.  **Husk også, at dokumentation, der ikke er på et nordisk sprog eller engelsk, skal være oversat til dansk eller engelsk af en professionel oversætter.**  Bemærk, at der kun er tale om eksempler på dokumentation i listen nedenfor. Eksemplerne er givet på baggrund af SIRIs erfaringer med, hvilke typer af dokumentation der er relevant for sagsbehandlingen og kan forkorte sagsbehandlingstiden. Du skal derfor ikke nødvendigvis indsende alle typer af dokumentation anført nedenfor. Du kan også indsende andre dokumenter og oplysninger end de eksempler, der fremgår nedenfor. |
| **Faktisk og reelt ophold i et andet EU-land (dit danske familiemedlem)**  Bolig  Lejebolig: Lejekontrakt og dokumentation for løbende betaling af husleje i perioden op til ansøgningen (fx i form af kontoudskrifter, huslejekvitteringer mv.)  Ejerbolig: Skøde samt dokumentation for lån til køb af fast ejendom og løbende betaling af afdrag på lånet (fx i form af kontoudskrifter mv.)  Dokumentation for opsigelse, fremleje af lejemål eller salg af tidligere bopæl i Danmark  Dokumentation for udgifter til flyttetransport, opbevaring af møbler mv. i forbindelse med fraflytning fra Danmark (fx i form af kontoudskrifter mv.)  Kontoudskrifter, betalingskvitteringer mv. med dokumentation for fx oprettelse af abonnementer, forsikringsaftaler mv. (fx el, vand, varme, telefoni, internet mv.).  Fysisk ophold  Dokumenter, der viser, at dit danske familiemedlem løbende har foretaget indkøb af dagligvarer mv. i det andet EU-land (fx i form af kontoudskrifter, der kan henføres til dit danske familiemedlem)  Registreringer ved myndigheder i det andet EU-land (fx udskrift/attest fra folkeregister, skatte- og udlændingemyndigheder, kopi af EU-opholdsdokument mv.)  Anvendelse af sundhedsvæsnet i det andet EU-land (fx læge, hospital, tandlæge mv.)  Aktiviteter i forbindelse med fx deltagelse i foreninger, sport, fitness mv.  Udskrifter vedr. dit danske familiemedlems anvendelse af mobiltelefon, hvis dette viser hans/hendes telefoniske aktivitet (opkald, sms, internet mv.) foretaget i det andet EU-land.  Evt. pendling til Danmark  Kvitteringer/billetter/kort vedr. transport mellem Danmark og det andet EU-land, inkl. kopi af betalingen, fx på en kontoudskrift. Ved pendling i bil mellem Danmark og Sverige kan en Brobizz-oversigt være relevant  Dokumenter, der viser, at dit danske familiemedlem løbende har haft udgifter til benzin, fx på en kontoudskrift.  **Opholdsgrundlag i det andet EU-land (dit danske familiemedlem)**  Arbejdstager  Dit danske familiemedlems ansættelseskontrakt med en arbejdsgiver i det andet EU-land  Seneste 3 måneders lønsedler og/eller dokumentation for, at lønnen er blevet indbetalt til dit danske familiemedlems konto.  Selvstændig erhvervsdrivende  Bevis for registrering af virksomheden i virksomhedsregistret i det andet EU-land  Udskrift af virksomhedskonto  Årsregnskaber, budgetter mv.  Dokumentation for betaling af moms og skat  Virksomhedsaftaler, lejekontrakter for erhvervslokaler eller fakturaer.  Person med tilstrækkelige midler (fx ved arbejde i Danmark)  Ansættelseskontrakt og lønsedler fra Danmark  Dokumentation for forsørgelsesgrundlag (pensionsmeddelelse, SU-meddelelse, kontoudskrifter, løbende udbetalt arv mv.).  Studerende  Bekræftelse på indskrivning som studerende i det andet EU-land  Karakterblad  Afgangsdiplom  Underskrevet selvforsørgelseserklæring i pkt. 8b i skemaet.  Udstationeret  Tjenesteydelsesaftale mellem en virksomhed i et andet EU-land og dit danske familiemedlems danske arbejdsgiver  Dit danske familiemedlems ansættelseskontrakt med sin danske arbejdsgiver  Udstationeringsaftale mellem dit danske familiemedlem og hans/hendes danske arbejdsgiver.  **Dokumentation for fremadrettet forsørgelse (person med tilstrækkelige midler)**  Kontoudskrifter, ansættelseskontrakt fra arbejde i Danmark mv.  **Dokumentation for, at du er i familie med dit danske familiemedlem**  Vielsesattest, attest for registreret partnerskab eller dokumentation for samliv (se punkt nedenfor).  *Samlevere* skal vedlægge:  Dokumentation for fast samlivsforhold på fælles bopæl i ca. 18-24 måneder op til ansøgningstidspunktet/indrejsen i Danmark, fx  Fødselsattest på fælles børn  Fælles lån  Fælles bopælsregistreringer og lejekontrakter  Fælles bankkonto  Fælles regninger og forsikringer  Breve/dokumenter, der forbinder jer til den samme adresse i perioden  Underskrevet samlivserklæring i pkt. 4 i skemaet.  Hvis I, i de seneste 18-24 måneder, har været samlevere på flere forskellige adresser, skal du vedlægge dokumentation for hver adresse.  **Dokumentation for dit ophold i det andet EU-land sammen med dit danske familiemedlem**  Din/dit opholdstilladelse/opholdskort/opholdsdokument fra det andet EU-land  Udskrift fra din konto, der viser, at du har foretaget køb, hævninger mv. i det andet EU-land  Ansættelseskontrakt og lønsedler fra dit eventuelle arbejde i det andet EU-land  Dokumenter vedrørende eventuel undervisning, du har deltaget i, fx sprogskole  Dokumentation for din registrering på bopælsadressen i det andet EU-land  Dokumentation for dine læge- og tandlægebesøg  Medlemskaber af foreninger, sportsklubber, fitness, breve modtaget mv. i det andet EU-land. |